38. ΒΑΣΙΛΙΚΟΝ ΔΙΑΤΑΓΜΑ της 24 Σεπτ./18 Οκτ. 1958 Περί ηλικίας διοριζομένου τεχνικού προσωπικού Γενικής Διευθύνσεως Μεταφορών Υπουργείου Συγκοινωνιών και Δημοσίων Έργων. Έχοντες υπ’ όψιν α) τας διατάξεις του άρθρ. 16 παρ. 1 του Νόμ. 1811/51 «περί κώδικος καταστάσεως των δημοσίων διοικητικών υπαλλήλων», β)την υπ’ αριθ. 486/58 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 419/1958 γνωμοδότησιν του Συμβουλίου Επικρατείας, προτάσει του Ημετέρου επί του Συντονισμού Υπουργού απεφασίσαμεν και διατάσσομεν: Άρθρον μόνον.-Κατ’ εξαίρεσιν της διατάξεως του πρώτου εδαφίου της παρ. 1 του άρθρ. 16 του Νόμ. 1811/51 «περί κώδικος καταστάσεως των δημοσίων διοικητικών υπαλλήλων» και επί εν έτος από της δημοσιεύσεως του παρόντος, ορίζεται ως ανώτατον όριον ηλικίας προς διορισμόν εις θέσεις τεχνικού προσωπικού Α΄ κατηγορίας της Γενικής Διευθύνσεως Μεταφορών του Υπουργείου Συγκοινωνιών και Δημ. Έργων το τεσσαρακοστόν έτος. Εις τους Ημετέρους επί του Συντονισμού και Συγκοινωνιών και Δημ. Έργων Υπουργούς ανατίθεμεν την δημοσίευσιν και εκτέλεσιν του παρόντος. Σελ. 24(α) 170-14 21.Α.γ.37-38 Γενική Διεύθυνση Μεταφορών 